Փաստորեն, Արցախը ընկալվում է որպես հրաձգարան բաց երկնքի տակ, որպես փողով կրակելու տեղ: Մեզ որոշ մանրամասներ հայտնի դարձան Բիլզերյանի արցախյան այցից: Նրա կապը պաշտպանության նախարարության հետ ապահովել է երկրորդ նախագահ Ռոբերտ Քոչարյանի թիկնազորի պետ, հանգուցյալ Գրիշա Սարգսյանի որդին, որը աշխատում է պաշտպանության նախարարությունում: Նրա միջնորդությամբ Բիլզերյանին կրակելու համար տրամադրվել են տարբեր զինատեսակներ և զինամթերք: Ի՞նչ զենքով է կրակել Բիլզերյանը արցախում, ո՞վ է տրամադրել այդ զենքը և արդյոք այդ զենքը մասնավոր անձանց է պատկանում, թե ՊԲ զինանոցից է եղել: ՊՆ մամուլի խոսնակ Արծրուն Հովհաննիսյանը հայտնեց, որ իրեն հայտնի չեն այս հարցերի պատասխանները: